《癸未冬至》
宋代·林之奇

尘劳终日谩区区，竟是乾坤一腐儒。
半世饱知荣与辱，新冬顿觉我为吾。
关防向后存心误，检点从前制行粗。
理欲从今罢研究，无工夫处是工夫。

作者简介：（1112—1176）宋福州侯官人，字少颖，号拙斋，世称三山先生。高宗绍兴二十一年进士。累官校书郎。时朝廷欲令学者参用王安石《三经义》之说，之奇言此书为邪说。后由宗正丞提举闽舶，奉祠家居。吕祖谦曾从之学。卒谥文昭。有《尚书集解》、《拙斋集》、《观澜集》等。